הראי של ינפתא | ויקיפוטר | Fandom
חפצי קסם
לפני 1981
משקף את משאלת לבו הכמוסה ביותר של זה המביט בו
"הראי של ינפתא הינה מראה עתיקה ומעוטרת. המראה ניצבת על רגלי אריה מלאכותיות ועל מסגרתה הזהובה חרוט הביטוי: "ךבלת לאש מת אם איכה אראך ינפתא אל". המראה מציגה את משאלתו הכמוסה ביותר בתוך לבו של המביט בה, והיא ידועה בכך שסוחפת אנשים לכדי שיגעון. "
הראי של ינפתא הינה מראה, אשר על פי אלבוס דמבלדור, מציגה את "המשאלה העמוקה והנואשת ביותר של לבנו". השם "ינפתא" הינו היפוך של המילים "את פניך" אילו היו נקראות הפוך, כמו מראה. האדם המאושר ביותר בעולם היה מביט במראה ורואה את עצמו, כמו שהוא.
הכתובת אשר חרוטה על מסגרת המראה כתובה לכאורה בשפה עתיקה ולא ידועה, אך אם קוראים נכון מתגלה שכתוב: "לא את פניך אראה כי אם את משאלת לבך".
היסטוריה מוקדמת עריכה
"אנשים רדפו אחרי מה שהם ראו בתוך הארי, מבלי לדעת אם מה שהם רואים אמיתי, או בכלל אפשרי."
—אלבוס דמבדלור מסביר על הסכנה שבראי של ינפתא[src]
הראי של ינפתא נוצר קצת לפני סוף המאה ה-19. לא ידוע מי יצר אותו. נראה כי הראי הינו אחד מאותם חפצים קסומים אשר נוצרו למטרות הנאה, שכן למרות שהוא חושף הרבה יותר מאשר מראה רגילה, אין בכך שימוש מעשי למעט עניין בלבד.[1]
לאורך השנים אכן התברר כי המראה עלולה לעשות יותר נזק מאשר להועיל. רבים בזבזו את חייהם והעבירו את השנים בבהייה מול המראה, התנתקו מהמציאות והלכו שבי אחרי מה שהמראה הציגה. חלק אפילו השתגעו מכך שהם ראו את משאלתם הכמוסה וידעו כי הם אינם מצליחים להגשים אותה.[1]
לא ידוע כיצד הראי הגיע להוגוורטס. מורים רבים הביאו איתם חפצים רבים ממסעותיהם השונים, כך שאולי זו הדרך שבה המראה הגיעה לטירה. המראה אוחסנה בחדר הנחיצות למעלה ממאה שנים, עד אשר ב-1991 המנהל אלבוס דמבלדור העביר אותה בסוד לאחת הכיתות, וכישף אותה, על מנת שיוכל להטמין בתוכה את אבן החכמים.[1]
1991-1992 עריכה
הארי מביט בראי של ינפתא
"לא טוב לשקוע בחלומות ולשכוח לחיות. זכור את זה."
—אלבוס דמבלדור.[src]
הארי פוטר מצא בטעות את הראי של ינפתא בלילה בו השתמש לראשונה בגלימת ההיעלמות של אביו על מנת לחפש במדור הספרים המוגבלים מידע על ניקולס פלאמל. בעודו מנסה להסתתר מארגוס פילץ', הארי הסתתר באחת הכיתות ושם נתקל במראה. כשהביט בראי, הארי ראה את עצמו יחד עם הוריו ובני משפחתו. כאשר בא להביט במראה בפעם השנייה, יחד עם רון וויזלי, רון ראה את עצמו כקפטן נבחרת הקווידיץ' וכמדריך ראשי, בעודו מחזיק בגביע הקווידיץ'.[2]
במהלך הימים הבאים נהג הארי לבקר את הראי מדי לילה על מנת לראות את משפחתו. הארי התעסק בראי יותר מכל דבר אחר, על אף אזהרותיו של רון שהארי הופך אובססיבי כלפי מה שהוא רואה בראי. אלבוס דמבלדור תפס את הארי באחד הביקורים הליליים של הארי, ולאחר שהסביר לו כיצד המראה עובדת, דמבלדור סיפר להארי כי המראה עוברת למקום אחר וביקש ממנו שלא יחפש אותה.
הארי וקווירל מול הראי
לקראת סוף שנת הלימודים, המראה שימשה כמקום מסתור עבור אבן החכמים. דמבלדור כישף את המראה, כך שרק מי שירצה למצוא את האבן, מבלי להשתמש בה, יוכל להוציא אותה מתוך המראה. מי שירצה להשתמש באבן, יראה במראה את עצמו שותה את סם החיים, הופך מתכת לזהב טהור, או כמו במקרה של קוויריניוס קווירל, מגיש את האבן לאדונו לורד וולדמורט.[2]
כאשר קווירל הורה להארי להביט במראה, הארי ראה את עצמו מחזיק באבן ולאחר מכן מכניס אותה לכיס, ולאחר מכן הרגיש כיצד האבן האמיתית מופיעה בכיס מכנסיו.[2]
לא ידוע מה עלה בגורלה של המראה לאחר אירועים אלו.
כוחות עריכה
"הרשה לי להסביר. האיש המאושר ביותר בעולם יוכל להשתמש בראי של ינפתא כמו ראי רגיל, כלומר, הוא יסתכל בראי ויראה את עצמו בדיוק כפי שהוא. זה עוזר?"
—אלבוס דמבלדור מסביר על כוחותיו של הראי.[src]
הראי מציג את משאלת לבו העמוקה והנואשת ביותר של זה המביט בו. מכיוון שלכל אדם רצונות ומשאלות משלו, כל אדם יכול לראות רק את משאלתו שלו, בעוד שאף אדם אחר לא יוכל לראות אותה. לפי אלבוס דמבלדור, המראה לא מציגה אמת או נבואה, ויש אנשים שאיבדו את שפיותם מרוב בהייה במראה. כמו כן, מה שהמראה מציגה יכול להשתנות עם הזמן, במידה ומשאלת לבו של האדם המביט בה השתנתה. בנוסף, ידוע כי ניתן לכשף את המראה ולהטמין בתוכה חפצים, כפי שעשה אלבוס דמבלדור עם אבן החכמים.
משאלות ידועות עריכה
"לאט לאט, הארי הביט בפניהם של האנשים האחרים בראי, וראה זוגות נוספים של עיניים ירוקות כמו שלו, אפים אחרים כמו שלו, ואפילו איש זקן קטן שנראה היה כאילו יש לו ברכיים בולטות כמו של הארי - הארי הביט במשפחה שלו, לראשונה בחייו."
אלבוס דמבלדור 1991
(שקרי) - מחזיק בזוג גרבי צמר עבים, בטענה כי "אף פעם אין לי מספיק גרביים, אנשים נוטים לתת לי ספרים".
את משפחתו בחיים, שלמה ומאושרת: פרסיבל וקנדרה התאחדו עמו, אריאנה חיה ובעלת יכולות קסם תקינות ואברפורת' מחל לו.[3]
הארי פוטר 1991-1992
הוריו ומשפחתו המורחבת
(שקרי) - את עצמו לוחץ ידיים עם דמבלדור לאחר שזכה בגביע הבתים
את עצמו מחזיק באבן החכמים
הרמיוני גריינג'ר 1997 את עצמה וחבריה חיים ובטוחים, וולדמורט מובס, וכן את עצמה מחובקת ע"י רון וויזלי[4]
רון וויזלי 1991 את עצמו כקפטן נבחרת הקווידיץ' של גריפינדור ומדריך ראשי, עומד בנפרד מאחיו הגדולים, מתעלה עליהם.[2]
קוויריניוס קווירל 1991-1992 את עצמו מגיש את אבן החכמים לאדונו, לורד וולדמורט[2]
באנגלית, הראי נקרא: Mirror of Erised, כאשר Erised בקריאה הפוכה היא Desire, תשוקה.
השם "ינפתא" הינו היפוך של המילים "את פניך" אילו היו נקראות הפוך, כמו מראה.
הראי של ינפתא ע"פ ג'יי.קיי.רולינג
בשנת 2003, ג'יי.קיי.רולינג אמרה בראיון כי היא כנראה תראה את עצמה כפי שהיא במראה, מכיוון שילדה ילד נוסף, דיוויד, מספר חודשים קודם לכן, מה שהסב לה אושר רב. היא הוסיפה כי היא הייתה שמחה גם לראות את אמה שוב בחיים, כאשר מאחורי כתפה "מדען שהצליח להמציא סיגריה שתהיה בריאה", וכן "עיתונאית מסוימת נשרפת בשמן רותח".
ניתן לפרש את הראי של ינפתא כאלמנט הופכי לבוגארט: הבוגארט מציג את מה שמפחיד את האדם שמביט בו יותר מכל, בעוד שהראי מציג את משאלתו העמוקה ביותר.
ייתכן כי הרעיון לראי הגיע מהמראות הקסומות שבסיפורי האגדות, כמו הראי בשלגייה אשר מבטא את משאלת לבה של המלכה, להיות הכי יפה בעיר.
הערת המחברת עריכה
"דברי האזהרה של אלבוס דמבלדור להארי פוטר כאשר הם משוחחים על הראי של ינפתא מבטאים את השקפותיי האישיות. האמרה של "אל תפסיקו לחלום" היא טובה ויפה, אך יש נקודה שבה ההיאחזות בחלום כבר אינה מועילה ואף הופכת ללא בריאה. דמבלדור יודע שחיים שלמים יכולים לחלוף בזמן שנאחזים במשאלה שלעולם לא תוכל - או שלא צריכה - להתגשם. משאלתו העמוקה ביותר של הארי היא דבר בלתי אפשרי: להחזיר את הוריו. על אף שזה מעציב את הארי להיפרד מהוריו לאחר שזכה לראות אותם לראשונה, דמבלדור יודע שלהמשיך להביט במשאלה שלעולם לא תתגשם, רק יפגע בהארי. המראה מכושפת ומרתקת, אך היא לא בהכרח מביאה אושר."
הארי פוטר ואבן החכמים (הופעה ראשונה)
הארי פוטר ואבן החכמים (סרט)
הארי פוטר ומסדר עוף החול (מוזכר בלבד)
הארי פוטר והנסיך חצוי-הדם (מוזכר בלבד)
הארי פוטר ואוצרות המוות (מוזכר בלבד)
↑ 1.0 1.1 1.2 New by J.K.Rowling: The Mirror of Erised
↑ 2.0 2.1 2.2 2.3 2.4 הארי פוטר ואבן החכמים
↑ Interview with J.K.Rowling
מקור: https://harrypotter.fandom.com/he/wiki/%D7%94%D7%A8%D7%90%D7%99_%D7%A9%D7%9C_%D7%99%D7%A0%D7%A4%D7%AA%D7%90?oldid=22823
1 הרמיוני גריינג'ר
2 שרביט הבכור